KYK: Kitsvloede rig miljoene se skade aan by AfriSki | Netwerk24
Powell: 'Hopelik sal 'n mens berusting kry'
Verskeie vrae het in Neil Powell, afrigter van die Blitsbokke, se kop gemaal in die tyd dat hy in kwarantyn was nadat hy – 'n paar dae voor die begin van die Olimpiese Spele – Covid-19 opgedoen het.
Baba Van Niekerk spoor Wayde reeds aan
Wayde van Niekerk probeer altyd om sy persoonlike lewe en sy werk op die atletiekbaan van mekaar te skei.
KYK: Kitsvloede rig miljoene se skade aan by AfriSki
Deur Marita Herselman 18 Februarie 2021 07:00
Die verwoesting wat kitsvloede vroeër die week by die AfriSki-bergoord in Lesotho aangerig het, beloop miljoene rand.
So het die oord in 'n verklaring gesê nadat dit Maandag deur sy ergste vloed tot nog toe getref is met 60 mm reën wat binne 'n halfuur uitgesak het.
"Dit is die eerste keer sedert die oord sy deure in 2000 geopen het dat dit oorstroom. Die skade aan paaie, infrastruktuur en geboue is groot."
Die oord sê 'n ongekende hoë reënvalsyfer is vir die Maluti-berge aangeteken – meer as 800 mm sedert Desember 2020.
"Hoewel die oorstromings 'n skok is, is reën skaars hier en bly dit noodsaaklik vir die hele operasie."
Weervooruitsig vir die sentrale binneland
Die AfriSki-bergoord in Lesotho het miljoene rand se skade gely nadat dit Maandag deur kitsvloede getref is. Foto: Martin Schultz/AfriSki-bergoord
Warm tot baie warm temperature sal die res van die week in die Vrystaat en Noord-Kaap voorkom, sê Elani Heyneke, weervoorspeller van die Suid-Afrikaanse Weerdiens in Bloemfontein.
Dit sal hoofsaaklik sonnig, maar gedeeltelik bewolk op plekke wees.
"Die temperature gaan vanaf Donderdag in 'n groot deel van die sentrale binneland begin warmer word."
Sy sê die temperature sal vir die res van die week meestal in die lae 30's in die Vrystaat en Noord-Kaap wees, maar in die Oos-Vrystaat in die hoë 20's.
"Die moontlikheid vir reën begin eers regtig hier van Sondag af groter raak."
Heyneke sê dit sal Sondag in Noordwes reën en dit behoort Maandag suidwaarts te versprei. Enkele buie en donderbuie word dan oor die Vrystaat, Noordwes en die
noordoostelike deel van die Noord-Kaap verwag.
Strome water by die AfriSki-bergoord in Lesotho. Foto: Martin Schultz/AfriSki-bergoord
60 mm reën het Maandag binne 'n halfuur oor die AfriSki-bergoord in Lesotho uitgesak. Foto: Martin Schultz/AfriSki-bergoord
Die AfriSki-bergoord in Lesotho is vandeesweek vir die eerste keer in sy bestaan oorspoel. Foto: Martin Schultz/AfriSki-bergoord